Πάρα πολύ καλός χώρος και σε πάρα πολύ καλή τοποθεσία. Ήσυχα και με πολύ ωραία θέα. Η παραλία Μέγας Γυαλός που βρίσκεται στο ένα χιλιόμετρο από το σπίτι είναι πάρα πολύ καθαρή με οργανωμένο και ελεύθερο κομμάτι. Σε ότι αφορά το σπίτι είναι ακριβώς όπως φαίνεται στις φωτογραφίες χωρίς να σε παραπλανούν στο παραμικρό. Δεν τάζουν τίποτα παραπάνω απ΄οτι το σπίτι προσφέρει. Παρέχει όλα τα απαραίτητα για να περάσεις αρκετές ημέρες διακοπών χωρίς να σου λείπει τίποτα. Το προτείνω ανεπιφύλακτα για οικογένειες με μικρά παιδάκια αλλά και παρέες ενηλίκων, όπως εμείς, που αναζητούν ηρεμία στις διακοπές τους. Ο ιδιοκτήτης του σπιτιού αρκετά φιλικός, εξυπηρετικός και πρόθυμος να μας βοηθήσει σε ότι του ζητήσαμε. (Λογικά πράγματα πάντα). Κατά την άφιξή μας είχε αφήσει στο σπίτι ενημερωτικό υλικό σχετικά με πολιτιστικά δρώμενα στο νησί αλλά και διάφορους οδηγούς για το νησί. Μας υποδέχτηκε στο σπίτι με παγωμένα αναψυκτικά, χυμούς και κρύα φρούτα.